ది గ్రడ్జ్
"ది గ్రడ్జ్" అనేది 2004లో అమెరికన్ ఆంగ్ల భాషలో పునర్నిర్మించిన జపాన్ చిత్రం"" . దీనికి "జు-ఆన్" శ్రేణిలోని తొలి భయానక చిత్రం "జు-ఆన్ 1" మాతృక. ఇది అమెరికా భయానక చలనచిత్ర శ్రేణి "ది గ్రడ్జ్" యొక్క మొదటి భాగం. దీనిని కొలంబియా పిక్చర్స్, సంస్థ 22 అక్టోబరు 2004న ఉత్తర అమెరికాలో విడుదల చేసింది. మాతృక శ్రేణి, దర్శకుడు తకాషి షిమిజు దీనికి దర్శకత్వం వహించగా, పునర్నిర్మాణానికి స్టీఫెన్ సుస్కో స్క్రిప్ట్ అందించాడు. మాతృక శ్రేణి శైలిలోనే ఈ చిత్ర కథాంశం ఒక విరళ సంఘటనల పరంపర ద్వారా చెప్పబడుతుంది. అలాగే ఇందులో వివిధ వ్యతిచ్ఛేదన ఉప కథాంశాలు కూడా ఉంటాయి.
ఋతుపర్ణ ఘోష్
ఋతుపర్ణ ఘోష్ (బెంగాలీ: ঋতুপর্ণ ঘোষ, జననం: 31 ఆగస్టు 1963 - మరణం: 30 మే 2013) బెంగాలీ చలనచిత్ర పరిశ్రమలో పేరుగాంచిన అగ్ర దర్శకుడు. జాదవ్‌పూర్ విశ్వవిద్యాలయం నుండి ఆర్థిక శాస్త్ర పట్టా పొందిన పిమ్మట కొన్నాళ్ళు ప్రకటనా పరిశ్రమలో సృజనాత్మక కళాకారునిగా తన వృత్తి జీవనాన్ని ప్రారంభించారు. 1994 లో ఇతని మొదటి చిత్రం "హీరేర్ ఆంగటీ" (వజ్రపుటుంగరం) విడుదలయ్యింది. అదే యేడాది తెరమీదికొచ్చిన తదుపరి చిత్రం "ఉనీషే ఏప్రెల్" (ఏప్రియల్ పంతొమ్మిది) జాతీయ ఉత్తమ చిత్రంగా ఎన్నికై విశేషమైన పేరు ప్రఖ్యాతులను తెచ్చిపెట్టింది.